BCH ดีด 2% หลังราคาร่วง 2 วันติด โบรกฯชี้กำไรไตรมาส 3 เด่นรับไฮซีซั่น แนะเป้า 19.10 บ.
BCH ดีด 2% หลังราคาร่วง 2 วันติด โบรกฯชี้กำไรไตรมาส 3 เด่นรับไฮซีซั่น แนะเป้า 19.10 บ. ล่าสุดอยู่ที่ 16.10 บาท บวก 0.30 บาท หรือ 1.90% ด้วยมูลค่าซื้อขาย 88.31 ล้านบาท
BCH ดีด 2% หลังร่วง 2 วันติด โบรกฯชี้กำไรไตรมาส 3 เด่นรับไฮซีซั่น แนะเป้า 19.10 บ. ล่าสุดอยู่ที่ 16.10 บ. บวก 0.30 บ. หรือ 1.90% มูลค่าซื้อขาย 88.31 ลบ.
30 พ.ค. 2562

ผู้สื่อข่าวรายงานว่า ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ล่าสุด ณ เวลา 11.15 น. อยู่ที่ระดับ 16.10 บาท บวก 0.30 บาท หรือ 1.90% สูงสุดที่ 16.20 บาท ต่ำสุดที่ 15.90 บาท ด้วยมูลค่าซื้อขาย 88.31 ล้านบาท ทั้งนี้ ราคาหุ้น BCH ปรับตัวขึ้น หลังจากราคาหุ้นปรับตัวลง 2 วันติด นับตั้งแต่ราคาหุ้นอยู่ที่ระดับ 17 บาท เมื่อวันที่ 27 พ.ค.2562

โดย บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น BCH ประเมินราคาเป้าหมายปี 62 ที่ 19.10 บาท (ใช้วิธี DCF อิง WACC = 7%, Terminal growth = 3%) โดยมองระยะสั้นราคาหุ้นอาจปรับตัวลงจากผลการดำเนินงานของโรงพยาบาลเวิลด์ เมดิคอล เซ็นเตอร์ (WMC) ต่ำคาด อีกทั้งมองไตรมาส 2/62 กำไรสุทธิจะไม่โดดเด่น จากผลกระทบของการตั้งสำรอง Employee benefit และเงินสดที่สำนักงานประกันสังคม (SSO) จ่ายจริงต่ำกว่าที่บันทึก
อย่างไรก็ตาม คาดว่าราคาหุ้นจะกลับมาฟื้นตัวอีกครั้งในช่วงในไตรมาส 3/62 ที่เป็นช่วง High Season ของกลุ่มโรงพยาบาลและถึงรอบการจ่ายเงินจาก SSO ทำให้ BCH อาจมีบันทึกกำไรส่วนเพิ่มค่อนข้างมาก
ทั้งนี้ มีมุมมองเป็นลบเนื่องจากกำไรของ WMC ต่ำกว่าคาด และ SSO จ่ายเงินจริงต่ำกว่าที่ BCH บันทึกรายได้ประกันสังคมไปในช่วงไตรมาส 4/61 จึงปรับประมาณการกำไรสุทธิปี 62 ลง 14% เหลือ 1,157 ล้านบาท เติบโต 6.2% เมื่อเทียบจากปีก่อน จากการปรับประมาณการรายได้และอัตรากำไรขั้นต้นลง และปรับ SG&amp;A เพิ่มขึ้นจากการตั้งสำรอง Employee benefit และ SSO จ่ายจริงในส่วนของโรคที่มีค่าใช้จ่ายสูง (RW&gt;2) ต่ำกว่าที่เคยตั้งประมาณการไว้